b'\n_START_ARTICLE_\n5. strategeem\n_START_SECTION_\nN\xc3\xa4iteid\n_START_PARAGRAPH_\nTugevama \xc3\xb5iguse ehk olelusv\xc3\xb5itluse sildi all k\xc3\xb5ikidel aegadel lausa nakkusena levinud ellusuhtumine n\xc3\xa4ib olevad ajaliku maailma p\xc3\xb5hiolemuseks. Tegemist on entroopia kasvu seadusele vastupidise n\xc3\xa4htusega: "Mis laokil see \xc3\xa4ra ja korda. Ja mis ei ole laokil, see laokile ja ka \xc3\xa4ra!"_NEWLINE_Euroopas on traditsionaalne majandus- ja finatskriiside ajal odavate kinnisvarade, ettev\xc3\xb5tete ja v\xc3\xa4\xc3\xa4rtpaberite kokkuost. Sarnaselt legaalse maailmaga on v\xc3\xb5te t\xc3\xbc\xc3\xbcpiline ka maffiale ja selle ohvriks langevad esmalt kolleegid ja konkurendid._NEWLINE_Kui kohalik administratsioon ei soovi kokku hoida k\xc3\xb5rgemaga, leitakse enamasti v\xc3\xb5imalus v\xc3\xa4hendada selle finantskulusid. Tekkivas kohalikus pingeolukorras langevad vastasliidri taasvaliku v\xc3\xb5imalused._NEWLINE_13. sajandi \xe2\x80\x9cVene \xc3\xb5igus\xe2\x80\x9d ("\xd0\xa0\xd1\x83\xd1\x81\xd1\x81\xd0\xba\xd0\xb0\xd1\x8f \xd0\xbf\xd1\x80\xd0\xb0\xd0\xb2\xd0\xb4\xd0\xb0") n\xc3\xa4gi ette tulekahju ajal r\xc3\xb6\xc3\xb6vijad tulle visata._NEWLINE_Eriti hoogustus p\xc3\xb5him\xc3\xb5tte ellurakendus koos reformatsiooni ja uusaajaga. Kolooniates taasalustati hoogsalt orjandusega. Varajasem vaikselt susinud n\xc3\xb5iajaht sai v\xc3\xa4hemalt pooleks sajandiks sisse t\xc3\xb5elise hoo. Varad l\xc3\xa4ksid muidugi oma teed. Siis alustati tulirelvade ja s\xc3\xb5jav\xc3\xa4elise v\xc3\xa4lja\xc3\xb5ppega abil juba ka kogu rahva s\xc3\xb5jav\xc3\xa4kke ajamist. Esimene osaliselt rahvaarmeega (Rootsi armee) ja viimane veel palgas\xc3\xb5duritest "r\xc3\xbc\xc3\xbctlitele" tuginenud s\xc3\xb5da oli Kolmek\xc3\xbcmneaastane s\xc3\xb5da, mis "p\xc3\xb5letas Euroopa s\xc3\xbcdame". Selles, reaalpoliitika algust m\xc3\xa4rkinud, s\xc3\xb5jas langes v\xc3\xa4hemalt umbes 10% L\xc3\xa4\xc3\xa4ne-Euroopa rahvastikust. Moonavooride asemel v\xc3\xb5eti kasutusele "lahinguv\xc3\xa4ljalt elatuv armee". Aeg oli ka V\xc3\xa4ikse j\xc3\xa4\xc3\xa4aja k\xc3\xb5ige k\xc3\xbclmema aja algus. 1631. aastal p\xc3\xa4rast Magdeburgi r\xc3\xbc\xc3\xbcstamist ja umbes 20\xc2\xa0000 elaniku tapmist, esimest sellelaadset s\xc3\xbcndmust, l\xc3\xa4ks ringlusse termin magdeburgiseerimine. P\xc3\xbcha Rooma riigi \xc3\xbchest suuremast linnast j\xc3\xa4i s\xc3\xb5ja j\xc3\xa4rel ellu umbes 400 inimest. P\xc3\xa4rast s\xc3\xb5da v\xc3\xb5eti kasutusele regulaararmeed, kuhu topiti vanglates ja ringihulkuvaid laokil mehi. "Elluj\xc3\xa4\xc3\xa4mis\xc3\xb5petuse" ja relvad k\xc3\xa4tte saanud rahvusteks k\xc3\xbcpsevad rahvad hakkasid piiluma juba ka laokile kippuva v\xc3\xb5imu poole. Seda vaimsust ja selle juuri on \xc3\xbcsna teravapilguliselt k\xc3\xa4sitlenud Max Weber (1864\xe2\x80\x931920), kes osales Euroopa kultuuri vabastamisest seniste kristlike uskumuste ja traditsioonide alt, oma raamatus "Protestantlik eetika ja kapitalismi vaim".'